**Ministru kabineta noteikumu projekta „Grozījumi Ministru kabineta 2017.gada 19.decembra noteikumos Nr. 766 “Noteikumi par psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2017.gada 19.decembra noteikumos Nr. 766 „Noteikumi par psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem”” (turpmāk – noteikumu projekts) izstrādāts pēc Labklājības ministrijas iniciatīvas, lai saskaņotu Ministru kabineta 2017.gada 19.decembra noteikumus Nr. 766 „Noteikumi par psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem”” (turpmāk – MK noteikumi Nr.766) normas ar likumā „Grozījumi Sociālo pakalpojumu un sociālās palīdzības likumā” noteikto (pieņemts 2019.gada 19.decembrī, stājās spēkā 2020.gada 13.janvārī) iekļauto precizēto deleģējumu, kā arī uzlabotu psihosociālās rehabilitācijas pakalpojuma paliatīvā aprūpē esošiem bērniem un viņu ģimenes locekļiem (turpmāk – pakalpojums) saņemšanas kārtību atbilstoši Bērnu paliatīvās aprūpes biedrības (turpmāk- Biedrība) priekšlikumiem. Noteikumu projekts stāsies spēkā vispārējā kārtībā pēc tā publicēšanas ”Latvijas Vēstnesī”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sociālo pakalpojumu un sociālās palīdzības likuma (turpmāk- likums) 13.panta pirmās daļas 12.punktā iekļautais deleģējums Ministru kabinetam noteikt pakalpojuma veidu, apjomu, saturu, saņemšanas, piešķiršanas, finansēšanas, pārtraukšanas un izbeigšanas nosacījumus un kārtību, kā arī Biedrības priekšlikumi pakalpojuma pilnveidošanai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iepriekš minētie grozījumi likumā papildina likuma 13.panta pirmās daļas 12.punktā iekļauto deleģējumu Ministru kabinetam ar uzdevumu noteikt arī pakalpojuma  finansēšanas, pārtraukšanas un izbeigšanas nosacījumus un kārtību. Bez tam divu gadu periodā kopš pakalpojuma uzsākšanas Biedrība ir apzinājusi ne tikai pakalpojuma saņēmēju vajadzības un labākai pakalpojuma organizācijai nepieciešamās izmaiņas atbilstoši pakalpojuma saņēmēju reālajām vajadzībām, kā arī savus resursus un iespējas, lai, nepārsniedzot pakalpojumam piešķirto finansējuma apjomu, pilnveidotu atbalstu t.,sk. lai nodrošinātu atbalstu bērna ģimenes locekļiem arī pirmajās 10 dienās pēc bērna nāves. Attiecīgi noteikumu projektā paredzēts:* atbilstoši likuma 13. pantā pirmās daļas 12. punktā Ministru kabinetam noteiktajam deleģējumam precizēt MK Noteikumu Nr.766 1.2. apakšpunkta redakciju;
* atbilstoši Biedrības ierosinājumam papildināt MK noteikumus Nr.766 ar 3.1 punktu un precizēt 4.2.1.apakšpunkta redakciju, paredzot paliatīvās aprūpes komandā iekļautā kapelāna un sociālā darbinieka atbalstu ģimenei krīzes situācijā sakarā ar bērna nāvi. Paliatīvās aprūpes komandas dalībnieki praksē saskaras ar situācijām ka paliatīvo aprūpi saņemoša bērna ģimenes locekļiem būšana kopā ar bērnu viņa nāves brīdī un bērna nāves fakts rada šoku un izraisa krīzi, kuru daudzas ģimenes bez sociālā darbinieka un kapelāna atbalsta nespēj sekmīgi pārvarēt;
* papildus MK noteikumu Nr.766 6., 7. un 8. punktā noteiktajam regulējumam par pakalpojuma finansēšanu papildināt noteikumus ar 6.1 punktu par finansēšanas nosacījumiem, nosakot, ka konstatējot noteikumos noteikto uzdevumu vai līgumā par deleģēto uzdevumu izpildi paredzēto saistību neizpildi, t.sk. atskaišu par finansējuma izlietojumu neiesniegšanu līgumā noteiktajos termiņos, ministrija ir tiesīga apturēt piešķirtā finansējuma pārskaitīšanu Biedrībai;
* precizēt noteikumu 8.2.apakšpunktu, nepieciešamo telpu īres, apsaimniekošanas izdevumu un komunālo pakalpojumu apmaksai paredzēto finansējumu pārceļot no administrēšanas izdevumiem uz pakalpojuma nodrošināšanas izdevumiem;
* papildināt noteikumu 7. punktu ar 7.6. un 7.7. apakšpunktiem. Ņemot vērā, ka telpas tiek izmantotas pamatā ar tieši pakalpojuma nodrošināšanai (piem. paliatīvās aprūpes komandā iesaistīto, kapelānu, sociālo darbinieku darba vietām, konsultāciju sniegšanai), telpu īres izdevumus ir pamats attiecināt uz ar pakalpojuma nodrošināšanu saistītajām izmaksām. Tāpēc paredzēts papildināt pakalpojuma nodrošināšanai paredzēto izdevumu sarakstu, ļaujot tajā papildus MK Noteikumu Nr.766 7. punktā jau uzskaitītajiem iekļaut arī izdevumus nepieciešamo telpu īrei, uzturēšanai un komunālajiem maksājumiem. Tāpat pakalpojuma nodrošināšanas gaitā, risinot nestandarta situācijas, pakalpojuma sniedzējam var rasties citi izdevumi, kurus atskaitēs tiešā veidā nav iespējams attiecināt uz kādu no šobrīd MK noteikumu Nr.766 7.punktā uzskaitītajiem izdevumu veidiem. Tāpēc paredzēts papildināt pakalpojuma nodrošināšanai paredzēto izdevumu sarakstu, ļaujot tajā iekļaut arī citus izdevumu veidus, kas varētu būt nepieciešami pakalpojuma mērķa sasniegšanai;
* atbilstoši Biedrības ierosinājumam precizēt MK Noteikumu Nr.766 15. punktu, bērna ģimenes locekļiem sērošanas periodā noteikto konsultāciju skaitu palielinot līdz 25. Saskaņā ar Biedrības konstatēto lielai daļai ģimenes locekļu sērošanas periodā pēc bērna nāves 10 individuālās konsultācijas nav pietiekami, lai palīdzētu ģimenes locekļiem piemēroties jaunajai realitātei pēc bērna zaudējuma;
* atbilstoši Biedrības ierosinājumam papildināt MK noteikumus Nr.766 ar 17.2.1 un 18.11 apakšpunktu, iekļaujot to dokumentu sarakstā, uz kuriem balstoties notiek pakalpojuma sniegšana, arī vienošanos ar bērna likumisko pārstāvi par pakalpojuma nodrošināšanu;
* precizēt MK noteikumu Nr.766 22.punkta regulējumu attiecībā uz situācijām, kad bērns ievietots ārstniecības iestādē vai uz noteiktu laiku ievietots sociālās aprūpes iestādē, (piemēram, lai nodrošinātu ģimenes locekļiem atelpas brīža pakalpojumu), paredzot turpināt šajā periodā pakalpojuma sniegšanu ģimenes locekļiem;
* atbilstoši likuma 13. pantā pirmās daļas 12. punktā noteiktajam deleģējumam, papildināt MK noteikumus Nr.766 ar 22.1  un 22.2 punktiem, nosakot, ka bērna paliatīvās aprūpes perioda pakalpojums izbeidzams gadījumos, ja bērna likumiskais pārstāvis atsakās no pakalpojuma saņemšanas, ja bērna veselības stāvoklis uzlabojies un viņam nav nepieciešama paliatīvā aprūpe, ja bērns tiek ievietots uz dzīvi ilgstošas sociālās aprūpes institūcijā. Noteikumu projekts paredz, ka šādā veidā izbeigtu pakalpojumu, situācijai izmainoties, var atjaunot vispārējā kārtībā pēc ārstu konsīlija veikta atkārtota bērna veselības izvērtējuma.

 Tāpat pakalpojumu bērnam paliatīvās aprūpes periodā paredzēts izbeigt gadījumos, kad bērns sasniedz 18 gadu vecumu vai nomirst. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts izstrādāts, sadarbojoties ar Biedrību, kura nodrošina pakalpojuma sniegšanu paliatīvajā aprūpē esošajiem bērniem un viņu ģimenēm, kā arī sniegs tām atbalstu sērošanas periodā pēc bērna nāves |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bērni, kuri uzņemti paliatīvās aprūpes kabineta uzskaitē un saņem paliatīvo aprūpi mājās, kā arī šo bērnu ģimenes locekļi. Saskaņā ar Biedrības iesniegto informāciju, 2019. gadā psihosociālās rehabilitācijas pakalpojumu saņēma 289 ārstniecības iestādes paliatīvās aprūpes kabineta uzskaitē uzņemti bērni un 712 šo bērnu ģimenes locekļi.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **523 067** | **0** | **523 067** | **0** | **523 067** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

Apakšprogramma 05.01.00. „Sociālās rehabilitācijas valsts programmas” |  523 067 |  0 |  523 067 |  0 |  523 067 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| **2. Budžeta izdevumi** | **523 067** | **0** | **523 067** | **0** | **523 067** | **0** | **0** |
| 2.1. valsts pamatbudžetsApakšprogramma 05.01.00. „Sociālās rehabilitācijas valsts programmas” | 523 067 |  0 |  523 067 | 0 | 523 067 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projektam nav ietekmes uz valsts un pašvaldību budžetiem. Noteikumu projekts tiks realizēts pakalpojumam piešķirtā valsts budžeta finansējuma ietvaros - LM budžeta programmas 05.00.00. „Valsts sociālie pakalpojumi” apakšprogrammā 05.01.00 „Sociālās rehabilitācijas valsts programmas” 2018.gadā, atbilstoši Ministru kabineta 2017.gada 8.septembra sēdes protokola Nr.44 1.§ 15.punktam prioritārajam pasākumam “Sociālās rehabilitācijas pakalpojumu klāsta pilnveidošana (papildināšana)” pasākumam “Psihosociālās rehabilitācijas pakalpojumu ieviešana atbilstoši Sociālo pakalpojumu un sociālās palīdzības likumā noteiktajam” (psihosociālās rehabilitācijas nodrošināšana bērnam, kuram nepieciešama paliatīvā aprūpe, un ar viņu vienā mājsaimniecībā dzīvojošiem ģimenes locekļiem vai audžuģimenei) piešķirtā finansējuma 523 067 euro apmērā. Finansējums piešķirts 2018.gadam un turpmāk ik gadu minētajā apmērā. Plānotie pakalpojuma rezultatīvie rādītāji:

|  |  |  |
| --- | --- | --- |
| Nr.p.k. | *Sniegtie psihosociālās rehabilitācijas pakalpojumi un to rādītāji* | ***Apjoms gadam*** |
| *apjoms* | *mērvienība* |
| 1 | **Sniegta psihosociālā rehabilitācija paliatīvā aprūpē esošiem bērniem un viņu ģimenes locekļiem** | **1 200** | **personas** |
| 1.1. | Bērni, kuriem nepieciešama paliatīvā aprūpe, (unikālais pakalpojumu saņēmēju skaits) | 300 | bērni |
| 1.2. | Bērnu, kuriem nepieciešama paliatīvā aprūpe, ģimenes vai audžuģimenes locekļi (unikālais pakalpojumu saņēmēju skaits) | 900 | personas |
|  |
| 2 | **Izbraukumu skaits gadā pie bērniem, kuriem nepieciešama paliatīvā aprūpe, un viņu ģimenes vai audžuģimenes locekļiem** | **1 200** | **izbraukumi** |

*Detalizētu pakalpojuma finansējuma aprēķinu/grozu skat. anotācijas pielikumā.*  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav  |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Informācija par noteikumu projekta izstrādi publicēta Labklājības ministrijas tīmekļa vietnē sadaļā „LM dokumentu projekti” 2019.gada 6. decembrī un Ministru kabineta tīmekļa vietnē sadaļā “Ministru kabineta diskusijas dokumenti“ 2020.gada 9. janvārī, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par projektu tā saskaņošanas stadijā.Papildus noteikumu projekta un tā anotācijas redakcija nosūtīta Biedrībai, kura atbalsta noteikumu projekta virzību. |
| 3. | Sabiedrības līdzdalības rezultāti | Līdz noteikumu projekta iesniegšanas dienai izsludināšanai valsts sekretāru sanāksmē iebildumi vai priekšlikumi par noteikumu projektu netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | BiedrībaLabklājības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav |

Labklājības ministre R. Petraviča

A.Masejeva 67021667

Anda.Masejeva@lm.gov.lv

S.Strēle 64331831

Sandra.Strele@lm.gov.lv